UD Ourense - Viana
2016-10-09 17:30 - 19:30 (Europe/Madrid) | O Couto, C/ Dalí, Ourense, Ourense, España
A Unión Deportiva Ourense recibe este domingo a partir das 17:30 horas no estadio do Couto ao Viana.
Os unionistas tentarán continuar coa racha de vitorias para seguir nos postos de ascenso.

Cidade As Burgas - Majadahonda
2016-10-09 12:00 - 14:00 | Os Remedios, Avda. Pardo de Cela, nº 2, Ourense, Ourense, 32003, España
O Cidades As Burgas recibe ao Majadahonda na xornada número 5 da Primeira división de fútbol sala. O encontro disputarase na cancha central dos Remedios o domingo 9 de outubro a partir das 12 horas.

Sala Ourense - Santiago Futsal B
2016-10-09 12:00 - 14:00 | Os Remedios, Avda. Pardo de Cela, nº 2, Ourense, Ourense, 32003, España
O Sala Ourense recibe o domingo 9 de outubro ao Santiago Futsal B a partir das 12 horas no anexo dos Remedios. O encontro ten lugar na cuarta xornada da Terceira división.

Infantil: "Carapuchiña no faiado"
2016-10-09 12:00 - 12:40 | Auditorio Municipal de Ourense, Rúa da Canle, nº 2, Ourense, Ourense, 32001, España
Flora é unha actriz que sobe ao faiado para facer unha limpeza xeral…en cada recuncho agárdanlle moitas sorpresas. Cando no vello baúl atopa a Carapuchiña Vermella comeza o xogo…
TEATRO
12h
Sala Principal
+ 3 anos
45m
Entradas: www.ataquilla.com, no teléfono 902 504 500, na Sede de Afundación (Praza Maior, 4) e na billeteira do Auditorio dúas horas antes da función.

Cine: "Natureza Morta"
2016-10-08 20:30 - 22:10 | Museo Etnolóxico de Ribadavia, rúa de Santiago, 10, Ribadavia, Ourense, España
No ciclo de cine de outono cas miradas etnográficas 4 do Museo Etnolóxico de Ribadavia, este sábado 8 de outubro proxéctase a película «Natureza morta», de Jia Zhang Ke. Será ás 20:30 horas con entrada de balde.
Sinopse
Trala construción da presa das Tres Gargantas (China) , a aldea de Fengjie foi inundada e os seus habitantes realoxados nun novo emprazamento. O mineiro Han Sanming regresa a Fengjie logo de 16 anos de ausencia a buscar a súa muller. Tamén a enfermeira Shen Hong busca na aldea o seu home.

9º FITO: "Petrushka-Extended"
2016-10-08 20:30 | Teatro Principal de Ourense, Rúa da Paz, 9, Ourense , Ourense, España
A compañía danesa Granhøj Dans presenta «Petrushka-Extended» dentro da programación do 9º Festival Internacional de Teatro de Ourense. Será o sábado 8 de outubro ás 20:30 horas no Teatro Principal.
Sinopse
En Petrushka-Extended, Palle Granhøj explora unha vez máis o interior da linguaxe da danza. Por segunda vez Granhøj fai fincapé na fusión entre a música de piano en directo e o espectáculo da danza, intentando crear unha verdadeira simbiose entre estas dúas artes, e por terceira vez, usa a execución interrompida da anotación musical introducindo cortes, coa finalidade de crear unha correlación de igualdade entre a música e a danza.
No espectáculo, cinco extraordinarios intérpretes con cinco nacionalidades diferentes e diferentes idades reúnense no escenario para dar a súa interpretación da historia sobre Petrushka, o monicreque, orixinalmente adaptado por Fokin e Igor Stravinsky.
“As figuras danzan, xogan e discuten con ansiedade, pero non te preocupes se non comprendes o que din… Tampouco eles se entenden, porque falan nas súas linguas: ruso, polaco, húngaro, grego e escocés. Benvido e goza desta versión longa dunha hora de Petrushka”, Palle Granhøj.
A compañía
Granhøj Dans é unha compañía de danza internacionalmente recoñecida que está situada na cidade de Aarhus, Dinamarca. As producións de Granhøj Dans son creadas polo director artístico e coreógrafo da compañía, Palle Granhøj, en cooperación cos bailaríns.
O punto de arranque de cada produción é a Técnica de Obstrución, desenvolvida por Palle Granhøj, que fai posible a creación de 25 traballos orixinais nos últimos 25 anos. Baseados nese método de traballo, o coreógrafo moldea os movementos dos actores, descubrindo as leis interiores das súas personalidades no proceso.
Máis que amosar bailaríns e coreografías no escenario, Palle Granhøj quere presentar homes e mulleres tal e como son: xenuínos, vivos e complexos.
Granhøj Dans é a terceira vez que visitan o FITO, xa estiveron con grande éxito nas edicións de 2011 e 2013.

9º FITO: "Circo mediterráneo"
2016-10-08 19:00 - 20:10 | Parque Barbaña, Parque Barbaña, Ourense
A compañía andaluza Rolabola presenta «Circo mediterráneo» dentro da programación do 9º Festival Internacional de Teatro de Ourense. Será o 8 de outubro ás 19 horas no Parque Barbaña.
Sinopse
O Circo mediterráneo é un espectáculo, en formato cabaré, que recolle o mellor da tradición circense incorporando as características artísticas propias do circo contemporáneo. O show conta cun acróbata con fabulosas peripecias, arriscados equilibristas, malabaristas co manexo incrible do diábolo e trapecistas nas alturas conforman parte do elenco artístico deste espectáculo, no que non hai feras pero si algunha mascota coa que nos divertiremos.
Co humor como fío condutor, o presentador e o mestre de cerimonias enlaza os diferentes números que forman o espectáculo para dotar de ritmo toda a montaxe. Despois dunha función do Circo mediterráne, o espectador e espectadora poderá levar á súa casa unha presada de gargalladas e un frasco do mellor circo.
A compañía
Rolabola xestionou espazos propios como a Sala Piruetta e participou na xestión de espazos colectivos como a Carpa de Cubillas. Colaborou na organización de actividades, proxectos, programacións e festivais circenses como Circada, o festival de circo máis importante de Andalucía. E, por suposto, produciu seis espectáculos, realizando máis de 1.000 funcións, incluíndo a maioría dos Festivais e Feiras do Estado (Trapezi, Tárrega, La Bisbal, Palma del Río…) e diversas xiras internacionais en países como Marrocos, Francia, Italia ou Eslovenia. Tamén participou en proxectos de cooperación internacional, con ONG’s como Payasos sin Fronteras en zonas de Palestina e o Sáhara Occidental.
Esta veteranía e a súa visión estratéxica na que o público e a promoción e dignificación do circo sitúase nun primeiro plano, levouna a traballar con máis de 30 artistas e decenas de profesionais do circo ou a cultura. Agora presente este apaixonante proxecto, o «Circo mediterráneo».

Campus Ourense Rugby - Durango
2016-10-08 14:00 - 16:00 | Campus Ourense, Campus As Lagoas, s/n, Ourense
O Campus Ourense Rugby buscará a segunda vitoria da tempada diante do Durango. O partido da cuarta xornada disputarase o sábado 8 de outubro no Campus de Ourense dende as 14 horas.

Pulpo Extreme
2016-10-08 - 2016-10-09 | Expourense, Finca Sevilla, s/n, Ourense, Ourense, 32005, España
Os días 8 e 9 de outubro Ourense será, co «Pulpo Extreme», o epicentro nacionaldo skate, BMX, roller e MTB dountown.
Expourense e o casco vello da cidade serán as sedes deste evento.
Tamén haberá beaking, concurso de graffitti e unha zona de food truck e unha área infantil (en Expourense).

Cine: "Asolagados"
2016-10-07 20:30 - 22:30 | Museo Etnolóxico de Ribadavia, rúa de Santiago, 10, Ribadavia, Ourense, España
O ciclo de cine de outono «Miradas Etnográficas 4» organizado polo Cineclube Padre Feijoo no Museo Etnolóxico de Ribadavia proxecta este venres 7 de outubro o filme «Asolagados» de Daviz Vázquez. Haberá un único pase ás 20:30 horas con entrada de balde.
Sinopse
Documental sobre a xente e os pobos (Abideira, Porto, Castro Candaz, Santa Marta, Pincelo, Ponte fortes, A Samugueira, San Paio, Mourulle, Portomeñe, A Hermida, Ribó…), asulagados polo encoro de Belesar en 1963.

9º FITO: "El avaro"
2016-10-07 20:30 - 21:50 | Teatro Principal de Ourense, Rúa da Paz, 9, Ourense , Ourense, España
A Companyia Pelmànec presenta «El avaro» dentro da programación do 9º Festival Internacional de Teatro de Ourense.
Sinopse
A avaricia define a Harpagón. Usureiro e especulador, sen amigos, ninguén quere a este vello. O seu desexo por Marina, unha mociña encantadora con quen quere casar a pesar da súa pobreza, farao aínda máis desprezable e patético diante da súa familia. Sobre todo cando descobre que a súa pretendida está xa comprometida co seu fillo Cleantes. A comedia está servida. Ah, aínda non! Un pequeno detalle: aquí o ouro non ten ningún valor porque os personaxes, todos, son billas, tubos e obxectos de auga en xeral, e a riqueza que desexa de maneira enfermiza Harpagón, a auga… Desexámosvos un bo mergullo!
A compañía
A Companya Pelmànec é a plataforma creativa de Miquel Gallardo, actor, manipulador e dramaturgo con máis de vinte anos de carreira. Foi creada no 2009 para estrear o seu primeiro espectáculo en solitario: Don Juan. Memoria amarga de mí. No 2011 estrea Diagnóstico: Hamlet. Nos dous espectáculos, Miquel Gallardo explora a técnica da manipulación e a interpretación simultánea, con monicreques de tamaño natural, creando un estilo persoal de abordar os espectáculos que merecen o eloxio do público e da crítica alí onde van. En 2014 recupera El avaro de Molière, unha obra creada por el mesmo xunto con Olivier Benoit e Jordi Bertran, estreada no 2000. Aproveitando o quince aniversario da súa estrea, Miquel Gallardo anóvaa, pero mantendo o seu espírito crítico e aloucado.
Premios
• Premio do Xurado e do Público ao Mellor Espectáculo do Festival de Belo Horizonte 2003 (Brasil).
• Premio ao Mellor Espectáculo da Tempada da Asociación de Espectadores do Teatro del Mar 2003 (Palma de Mallorca). • Premio do Festival PIF de Zagreb 2005 (Croacia).
• Premio do Festival de Ostrava 2005 (República Checa).
• Premio ao espectáculo máis orixinal do Festival Lutke 2008 (Eslovenia).
• Premio do público do Festival Lutke 2008 (Eslovenia).

Teatro para bebés: "Redondo"
2016-10-07 18:00 - 18:35 | Auditorio Municipal de Ourense, Rúa da Canle, nº 2, Ourense, Ourense, 32001, España
A Mr. Round encántanlle todos aqueles obxectos redondos, cada día sae á rúa en busca dos máis curiosos obxectos con forma de circunferencia, obxectos que se agochan dentro dun feixe de historias que quedan por descubrir…
TEATRO PARA BEBÉS
18h
Sala APEGO
Ata 4 anos
35m
Entradas: www.ataquilla.com, no teléfono 902 504 500, na Sede de Afundación (Praza Maior, 4) e na billeteira do Auditorio dúas horas antes da función.

Festival "Bailemos todos"
2016-10-06 20:30 - 22:30 | Auditorio Municipal de Ourense, Rúa da Canle, nº 2, Ourense, Ourense, 32001, España
A Asociación Nacional Anasbabi Ciliopatías organiza o Festival «Bailemos todos», un festival solidario de música, teatro e humor que busca a visibilidade e recadar fondos a favor das enfermidades raras.

IV Enclave de Cámara: Real Filharmonía de Galicia
2016-10-06 20:30 - 21:25 | Teatro Principal de Ourense, Rúa da Paz, 9, Ourense , Ourense, España
A Real Filharmonía de Galicia abre a 4ª edición do Ciclo de Música Enclave de Cámara, nunha colaboración especial na que participan James Dahlgren como concertino-director, Javier Simó, Ramón Llátser e Diego Aragón, como trompetas e 22 músicos da Filharmonía.
A cita é o xoves 6 de outubro ás 20.30 horas no Teatro Principal.
O programa inclúe obras de Carl Philipp Emanuel Bach, Felix Mendelssohn, Petro Franceschini, Benjamin Britte e E. Bach.

Conferencia: "Claves para la renovación de la pastoral familiar a partir de la Amoris Laetitia"
2016-10-06 20:15 - 21:15 | Centro Cultural Marcos Valcárcel da Deputación, r/ Progreso, 30, Ourense, Ourense, 32003, España
El jueves 6 de octubre, a las 20:15 horas, Monseñor Mario Iceta, obispo de Bilbao y presidente de la Comisión Episcopal de Familia y Vida, quien fue además representante de la CEE en el Sínodo de la Familia, ofrecerá en el Centro Cultural Marcos Valcárcel una ponencia sobre “Claves para la renovación de la pastoral familiar a partir de la Amoris Laetitia”. Dicho acto estará organizado por la Delegación de Pastoral Familiar de la Diócesis de Ourense y busca poner sobre la mesa la situación de las familias en el mundo actual, ampliando nuestra mirada y reavivando nuestra conciencia sobre la importancia del matrimonio y la familia.
La exhortación apostólica Amoris Laetitia (La Alegría del Amor), firmada y publicada por el papa Francisco, es un documento en el que se plasman los resultados de los Sínodos sobre la Familia celebrados en Roma en 2014 y 2015.

Presentación de libro: "Albión Galaica"
2016-10-06 19:30 - 20:30 | Biblioteca Pública de Verín, Av. de Portugal, 11, Verín, Ourense, 32600, España
O vindeiro xoves 6 de outubro ás 19:30 horas, a Biblioteca do Concello de Verín acolle a presentación do libro «ALBIÓN GALAICA”. Unha viaxe polas antigüidades e tradicións de Gales e Inglaterra» do autor Miguel Losada.
Este libro recolle as experiencias do autor Miguel Losada e de Rafa Quintía, quen asina o prólogo, vivencias e conclusións xeradas unha viaxe de investigación realizada a Inglaterra e Gales no inverno do 2013.
Estamos ante un libro ameno, rigoroso, enormemente divulgativo e cheo de contidos interesantes que seguro serán do agrado para todos os amantes da historia e a antropoloxía.
Miguel Losada
Nado na Pobra de Trives no ano 1967. Licenciado en Dereito, Diplomado en Xestión Medioambiental e Técnico Proxectista en Aplicacións de Enerxía Solar. Cursou tamén estudos de Antropoloxía e actualmente cursa o Grado de Xeografía e Historia. É membro fundador e secretario da Sociedade Antropolóxica Galega (SAGA) onde, ademais de labores de investigación, opera tamén como realizador audiovisual, redactor e tradutor da lingua francesa.
É redactor xefe da publicación Fol de Veleno. Anuario de Antropoloxía e Historia de Galiza e como investigador independente é autor de diversos artigos etnográficos publicados en distintas revistas especializadas. É realizador numerosas pezas audiovisuais para o proxecto Arquivo Audiovisual de Antropoloxía Galega.

Cine: "Agora si, antes non"
2016-10-05 18:00 | Biblioteca Pública de Ourense, r/ Concello, 11, Ourense, Ourense, 32003, España
Dentro do ciclo Tránsito Asia do Cineclube Padre Feijoo, este mércores 5 de outubro se proxecta «Agora si, antes non» do coreano Hong Sang-Soo.
Sesións ás 18, 20.30 e 23 horas con entrada a 4 euros para asociados e 5 euros para público en xeral.
Sinopse
Un director de cine independente sae a cear e se atopa cunha pintora. A partir dese instante, as cousas empezarán a cambiar.

Exposición: "Cenlle: Terra, Xente, Viño"
2016-10-05 - 2016-10-23 | Centro Cultural Marcos Valcárcel da Deputación, r/ Progreso, 30, Ourense, Ourense, 32003, España
A exposición “Cenlle: Terra, Xente, Viño”, que reúne imaxes do fotógrafo Matteo Bertolino, inaugurarase o vindeiro mércores día 5 ás 19.00 horas no Centro Cultural Marcos Valcárcel de Ourense, onde poderá visitarse ata o 23 de outubro. A iniciativa nace co obxectivo de dar a coñecer este municipio e os seus caldos e, tras o seu paso pola capital da provincia, viaxará a outros puntos da xeografía española.
Con esta selección de fotografías o visitante descubrirá a estreita vinculación deste territorio co viño, os valores patrimoniais e os elementos culturais e turísticos de Cenlle. A este respecto, Bertolino destaca que “a idea de fondo” da iniciativa, dirixida polo investigador Oleg Lazovsky, pasa por difundir “máis aló do Ribeiro e de Ourense” a actividade dos profesionais do viño, a “calidade do produto” que ofrecen e os atractivos desta zona da comarca do Ribeiro.
O Concello de Cenlle promove esta iniciativa, que conta ademais coa colaboración da Asociación de Colleiteiros do Ribeiro e a Deputación de Ourense. Tamén participan unha decena de adegas da zona.
Fotografía e catas: Dobre experiencia
A proposta de “Cenlle: Terra, Xente, Viño”, vai alén da fotografía, pois incluirá unha serie de catas de viños de adegas locais. Segundo apunta Bertolino, trátase de gozar “unha dobre experiencia, visual e de padal”.
De forma paralela á mostra ourensá, haberá catas os xoves 13 (con viños de Cuñas Davia), 20 (con viños de Quinta do Rebolo) e 27 de outubro (con viños de Priorado de Razamonde), as cales se desenvolverán no local A Brava.

Presentación de libro: "O amor nos escuros días de Birkenau"
2016-10-04 20:15 - 21:15 | Liceo de Ourense, Rúa Lamas Carvajal, 5, Ourense, Ourense , España
O martes 4 de outubro o Liceo de Ourense acolle a presentación da nova novela do escritor Alberto Canal, «O amor nos escuros días de Birkenau», editado por Xerais.
É o amor a mellor arma para loitar contra a barbarie da sinrazón humana? Pode alguén confiar na bondade dese sentimento nun lugar onde hai que pelexar cos seres máis queridos por respirar a última burbulla de osíxeno que fica nas cámaras de gas? Estas son algunhas das preguntas que asaltaron a Thomas Münch pouco tempo despois de coñecer a Irene Rosenthal na fábrica de munición dos campos de exterminio de Auschwitz, a onde acudía regularmente a cortarlles o cabelo ás presas. O perruqueiro berlinés confiaba en que só ese sentimento podía levalo a esquecer a xenreira que sentía cara aos xudeus para implicarse nunha revolución que os afastase do inferno de Birkenau. Mais sempre pairaba sobre el a mesma dúbida: era realmente posible o amor en Birkenau?

Cine: "As 1001 Noites Volume 2, O desolado"
2016-10-03 20:30 | Biblioteca Pública de Ourense, r/ Concello, 11, Ourense, Ourense, 32003, España
Dentro da sección Luns de Filmoteca do Cineclube Padre Feijoo e en colaboración co CGAI-Filmoteca de Galicia, o vindeiro luns 3 de outubro proxéctase ás 20:30 e 23 horas, en VOScastelán, «As 1001 Noites Volume 2, O desolado» de Miguel Gomes.
Nun país europeo en crise, Portugal, un director proponse construír ficcións a partir da miserable realidade que lle rodea. Pero incapaz de atopar sentido ao seu traballo, foxe de xeito cobarde, deixando o seu lugar á bela Sherezade. Ela necesitará ánimo e coraxe para non aburrir ao Rei coas tristes historias dese país. Co transcorrer das noites, a inquietude deixa paso á desolación, e a desolación ao encantamento. Por iso Sherezade organiza as historias en tres entregas. Comeza así: «Oh venturoso Rei, fun coñecedora de que nun triste país…». Libre adaptación de ‘As mil e unha noites’ ambientada no Portugal de hoxe, e dividida en tres películas.
Haberá sesións ás 20:30 e 23 horas. As entradas custan 2 e 2,5 euros.

Infantil: "A frauta máxica no maxín"
2016-10-02 12:00 - 13:00 | Auditorio Municipal de Ourense, Rúa da Canle, nº 2, Ourense, Ourense, 32001, España
Introdúcese ao espectador no intre en que Mozart está a soñar e crear a música que, para o libreto dunha ópera lle trae o empresario teatral Emanuel Schikaneder, a modo de teatro represéntanse diferentes escenas con mímica e música con instrumentos interpretada polo quinteto Zoar e explicadas en clave de humor polo actor- narrador que interpreta a Mozart.
MÚSICA/ MONICREQUES
12h
Sala Principal
+ 6 anos
60m
Entradas: www.ataquilla.com, no teléfono 902 504 500, na Sede de Afundación (Praza Maior, 4) e na billeteira do Auditorio dúas horas antes da función.

Tangaranho Rock
2016-10-01 21:30 - 2016-10-02 03:30 | Zona do río da Valenzá, A Valenzá, Barbadás, Ourense, España
A Asociación O Tangaranho promove este sábado na Valenzá o Festival Tangaranho Rock, que conta coa colaboración da Concellaría de Turismo e Promoción Económica de Barbadás e a Deputación de Ourense.

O evento terá lugar o día 1 de outubro, na zona do río da Valenzá, (onde se celebran as festas patronais) desde as 21 horas e ata as 3:30h da madrugada. A entrada é gratuíta e haberá un servizo de autobús desde as 21 ás 4 da mañá entre o parque de San Lázaro e A Valenzá.
Os protagonistas do festival serán:

Ás 21:00h ULTRÄQÄNS, dende o barrio de Monte Alto (A Couña) chega este grupo creado no 2007. Fusión de folk e rock progresivo que mistura de sons tradicionais e modernos, punk, folk, rock, ska…
Ás 22.15h MALHEIRA, Rock/metal ourensán. Despois da disolución de Matxetazo na Parrocha xurde Malheira, una banda que fai rock en galego; cun gran compromiso ideolóxico e en defensa da nosa terra.
Ás 23:30h tocaralle a quenda a AZERO; chegan dende o Baixo Aragón con case 20 anos facendo Rock cunha continua reivindicación e crítica ao sistema capitalista, ao racismo, ao machismo, e en defensa do medio. Sete discos ás súas costas e nalgúns dos seus temas colaboracións de Yosi(Los Suaves) ou El Drogas e Boni (Barricada).
Pecharán o Festival GINTONICA/ Tributo a Metallica sobre as 00:15h. O mellor tributo a Metállica do momento. Estes madrileños operan dende 2014

Teatro: "O Día do Pai"
2016-10-01 21:00 - 22:10 | Auditorio Municipal Ilduara, r/Cercado s/n, Celanova, Ourense, 32800, España
A compañía de teatro Malasombra presenta en Celanova a súa obra «O Día do Pai» o sábado 1 de outubro ás 21 horas no Auditorio Municipal Ilduara. Comedia dirixida a maiores de 16 anos.
Sinopse
Tres homes de aspecto e condición social moi distintos, foron citados nunha clínica de reproducción asistida.
Descoñecen o motivo, pero sospeitan -temen- que foron citados para seren obxecto dunha proba de paternidade. Están convencidos de que non teñen nada en común, pero han descubrir axiña que os tres mantiveron unha relación coa mesma muller que os vai someter a unha delirante “proba de paternidade”.
Manuela decidiu ser nai solteira e busca un pai solteiro. Cal dos tres será o máis axeitado para converterse en pai?
“O Día do Pai” é unha comedia trepidante sobre esta singular loita de espermatozoides por conquistar o óvulo. Todos loitarán por conseguir o mesmo obxectivo. Pero, quen será o máis axeitado?
Selección natural nunha clínica de reproducción artificial.
Pero, de verdade: por que os homes queren ser pais?

Teatro: "Cervantina"
2016-10-01 20:30 - 22:00 | Teatro Principal de Ourense, Rúa da Paz, 9, Ourense , Ourense, España
Cervantina é unha nova aproximación de Ron Lalá ao universo creativo do maior autor das nosas letras. Textos diversos, versos, versións e diversións ao redor dun dos xenios indiscutibles da literatura universal.
Unha festa de pezas breves que reúne sobre o escenario as adaptacións “ronlaleras” dalgunhas novelas exemplares e entremeses, ademais de fragmentos de pezas menos coñecidas como o Persiles, a Galatea, a Viaxe do Parnaso. Unha homenaxe e un encontro coa arte lúcida, lúdico, hilarante e profundamente humano do autor do Quixote… entre outras obras mestras que urxe redescubrir.
Unha celebración do mellor Cervantes, eterno e próximo, con sabor ao inconfundible selo de Ron Lalá. Despois do rotundo éxito internacional de En un lugar do Quixote, a compañía dá un paso máis na súa exploración do mundo literario cervantino a través das ferramentas da súa linguaxe escénica: o humor, a poesía, o ritmo desenfreado, a música en directo… Un diálogo aberto e sen complexos para contaxiar aos espectadores a risa intelixente, sensible e fonda de Miguel de Cervantes.

Teatro: "O secuestro da bibliotecaria"
2016-10-01 20:00 - 21:30 | Casa da Cultura de Barbadás, Rúa San Bernabé 37 , A Valenzá - Barbadás, Ourense, 32002, España
Sarabela Teatro presenta “O secuestro da bibliotecaria” o 1 de outubro na Casa da Cultura da Valenzá, con dirección e dramaturxia de Fina Calleja baseada no conto de Margaret Mahy. A obra está dirixida a público a partir de 6 anos. A entrada é gratuíta, previa recollida da invitación na Casa da Cultura e ata completar aforo.
Sinopse
O Consello Municipal está reunido para determinar se o pago do rescate da bibliotecaria municipal debería figurar como gasto de persoal ou como un gasto do fondo de Cultura… Un brote de varíola entre a banda de secuestradores complica aínda máis as cousas: poucas persoas quedan ben con grans na cara, pero para uns ladróns resulta desastroso. O enxeño e o corazón da bibliotecaria raptada fará virar os acontecementos, traendo novidades importantes para a Biblioteca Municipal e para as vidas dos terribles secuestradores.

V Certame de Música Popular Galega
2016-09-30 20:30 - 22:00 | Teatro Principal de Ourense, Rúa da Paz, 9, Ourense , Ourense, España
Por quinto ano consecutivo a Federación de AA.VV de Ourense Limiar organiza o V Certame de Música Popular Galega, para fomentar e potenciar as agrupacións das Asociación de Veciños de Ourense. En dita actividade contan coa colaboración da Concellería de Participación Cidadá e do Teatro Principal de Ourense.
O acto terá lugar este xoves ás 20:30 horas no Teatro Principal de Ourense, onde actuarán agrupacións con diferentes estilos musicais: Sons dos Montes, Cantareiras da Chavasqueira, Cantareiras Agarimo, Agrupación de AA.VV Mariñamansa, Gaiteira Saray González, De Pé Feito e Redegaita.

Presentación de libro: "Transición"
2016-09-30 20:30 - 21:30 | Fundación Vicente Risco, r/San Lorenzo, 3, Allariz, Ourense , España
O venres 30 de setembro ás 20:30 horas haberá a presentación na sede da Fundación Vicente Risco en Allariz da obra «Transición», de Pablo Fernández Barba. Obra gañadora da XVI edición do Premio Risco de Creación Literaria, patrocinado polo Concello de Ourense.
Con esta obra principia o selo editorial Alveiros, unha colaboracion entre a Fundación Vicente Risco, Urco Editora e Gráficas Sacauntos.

Concerto: Bandas sonoras do cine español
2016-09-30 20:00 - 21:30 | Auditorio Municipal de Ourense, Rúa da Canle, nº 2, Ourense, Ourense, 32001, España
A Academia Galega do Audiovisual, a Orquestra Sinfónica de Galicia e a Fundación SGAE traen a Ourense este venres o concerto «Bandas sonoras do cine español» a cargo da Orquestra Sinfónica de Galicia, dentro da programación da «Semana das Músicas do Audiovisual».
A cita é ás 20 horas no Auditorio de Ourense e a entrada custa 10 euros.

Exposición OF: "Fogo sagrado, festa, rito"
2016-09-30 - 2016-10-30 | Ourense
Dentro das actividades do Outono Fotográfico, o próximo venres 30 de setembro, ás 20 h, o Museo Etnolóxico inaugura a exposición «Fogo sagrado: fogo, festa, rito». Fotografías de Demetrio Monteagudo González, no local social da igrexa da Madalena, praza da Madalena, Ribadavia.
A exposición poderase ver en horario de 12 a 14 e de 17 a 19 horas de martes a venres, e de 12 a 14 horas sábados e domingos. Festivos e luns pechados.

Exposición: "Terra"
2016-09-30 - 2016-10-28 | Galería Visol, r/Santo Domingo, 33, Ourense, Ourense, España
La galería de Arte Visol, presenta el nuevo proyecto de escultura del escultor Tino Canicoba: «Terra». La exposición se inaugura este sábado 1 de octubre a las 20 horas. Estará abierta al público hasta el próximo 28 de octubre, en horario de martes a sábado de 18:30 a 21 horas y sábados de 12 a 14 horas.
